Diari Oficial de la Generalitat Valenciana


Sumari del DOGV 4414, del 09-01-2003 (2002/14337)

Informació pública del programa d'actuació integrada de la unitat d'execució número 7 de les normes subsidiàries d'Agost (Alacant).
-----------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14492


Organisme emissor
:   Ajuntament d'Agost

Tipus de document
:   Anunci

Informació pública del programa d'actuació integrada de la unitat d'execució número 7 de les normes subsidiàries d'Agost (Alacant). [2002/M14597]
  
Tramitat per l'Ajuntament d'Agost, el programa d'actuació integrada per a la unitat d'execució número 7 de les normes subsidiàries d'Agost, comprensiu dels següents documents: alternativa tècnica, homologació, pla de reforma interior i avantprojecte d'urbanització de l'àmbit de l'actuació integrada, així com l'estudi d'impacte ambiental. Exposat al públic i presentades les proposicions juridicoeconòmiques i previs els informes tècnics, el Ple de l'Ajuntament, en sessió plenària de data 26.09.2002, va acordar desestimar totes les proposicions jurídicoeconòmiques indicades.
  
Sent voluntat d'esta corporació el desenrotllament de la unitat d'execució 7 de les normes subsidiàries d'Agost i seguint recomanacions de la Conselleria d'Obres Públiques, Urbanisme i Transports i dels arquitectes redactors del projecte del Pla General d'Agost, s'ha procedit a una nova formulació del programa d'actuació integrada comprensiu dels següents documents: memòria de l'alternativa tècnica; annex de valoració econòmica de l'alternativa tècnica; projecte d'urbanització; sol·licitud de cèdula d'urbanització i pla de reforma interior.
  
En base als informes tècnics que es troben en l'expedient i de conformitat amb el que establixen els articles 52.1, en relació amb l'article 46 de l Llei 6/1994, de 15 de novembre, de la Generalitat Valenciana, Reguladora de l'Activitat Urbanística i 173 del Reglament de Planejament de la Comunitat Valenciana, aprovat per Decret del Govern Valencià 201/1998 de 15 de desembre i a l'empara del que preveu la Llei 6/1994, de 15 de novembre, de la Generalitat Valenciana Reguladora de l'Activitat Urbanística (DOGV núm. 2.394, de 24 de novembre de 1994), resolc:
  
Primer
  
Arxivar la formulació del programa d'actuació integrada de la unitat d'execució 7 de les normes subsidiàries d'Agost contingut en el Decret d'esta Alcaldia número 96/2002, de data 3 d'abril de 2002, comprensiu dels següents documents: alternativa tècnica; homologació; pla de reforma interior; i impacte ambiental
  
Segon
  
En aplicació del que establix l'article 46.3 de la LRAU, és procedent sotmetre a informació pública, per un període de 20 dies, comptats des de l'última publicació d'este edicte en el Diari Oficial de la Generalitat Valenciana i en el periòdic Información, l'expedient relatiu a la nova formulació del programa d'actuació integrada de la unitat d'execució número 7 de les normes subsidiàries, d'Agost, amb tota la documentació mencionada anteriorment.
  
Es fa constar que, durant el dit termini, els interessats en este procediment podran formular qualssevol al·legacions que al seu dret convinga, així com altres alternatives tècniques, en este cas es presentarà una caució del 7% del pressupost de licitació.
  
Tercer
  
La referida documentació així com l'expedient administratiu podrà ser consultat en les oficines municipals de l'Àrea d'Urbanisme, els dies hàbils de 09.00 a 14.00 hores.
  
Quart
  
Finalment, per mitjà del present, segons el que preceptua l'article 46, paràgrafs quart i quint de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies, anteriorment citat. Durant el dit termini podran formular-se les referides proposicions en l'Ajuntament d'Agost, en horari de 09.00 a 14.00 hores. Finalitzat este segon termini, el següent dia hàbil, excepte si és dissabte, en este cas haurà d'entendre's el dia hàbil immediat posterior, tindrà lloc l'acte d'obertura de pliques en les oficines municipals de l'Àrea d'Urbanisme.